CELEX: 62009TN0133
Language: sl
Date: 2009-03-27 00:00:00
Title: Zadeva T-133/09: Tožba, vložena 27. marca 2009 — I Marchi Italiani in B Antonio Basile 1952 proti UUNT — Osra (B Antonio Basile 1952)

20.6.2009   
            
            
               SL
            
            
               Uradni list Evropske unije
            
            
               C 141/47
            
         Tožba, vložena 27. marca 2009 — I Marchi Italiani in B Antonio Basile 1952 proti UUNT — Osra (B Antonio Basile 1952)
   (Zadeva T-133/09)
   2009/C 141/99
   Jezik, v katerem je bila tožba vložena: italijanščina
   
      Stranke
   
   
      Tožeči stranki: I Marchi Italiani Srl (Neapelj, Italija), B Antonio Basile 1952 (Giugliano, Italija) (zastopnik: G. Militerni, odvetnik)
   
      Tožena stranka: Urad za usklajevanje na notranjem trgu (znamke in modeli)
   
      Druga stranka pred odborom za pritožbe: Osra SA (Rovereta, Italija)
   
      Predlogi tožečih strank
   
   
               —
            
            
               Razveljavi naj se odločba drugega odbora za pritožbe z dne 9. januarja 2009, vročena tožečima strankama 30. januarja 2009 v postopku R 502/2008 med družbama I Marchi Italiani Srl in Osra S.A., s katero je bila potrjena odločba oddelka za izbris in s tem razveljavitev in razglasitev ničnosti znamke „B Antonio Basile 1952“ na podlagi pritožbe, ki jo je vložila družba Osra S.A.;
            
         
               —
            
            
               razglasi naj se veljavnost in učinkovanje registracije znamke „B Antonio Basile 1952“ od dneva vložitve prijave in/ali registracije navedene znamke;
            
         
               —
            
            
               UUNT naj se naloži plačilo stroškov postopka.
            
         
      Tožbeni razlogi in bistvene trditve
   
   
      Znamka Skupnosti, ki je predmet zahteve za ugotovitev ničnosti: figurativna znamka, ki vsebuje izraz „B. Antonio Basile 1952“ (znamka Skupnosti št. 5 274 121 (deljena registracija, ki je nastala z delitvijo registracije št. 1 462 555 zaradi delnega odstopa znamke)), za proizvode iz razredov 14, 18 in 25
   
      Imetnika znamke Skupnosti: tožeči stranki
   
      Stranka, ki zahteva ugotovitev ničnosti znamke Skupnosti: Osra S.A.
   
      Pravica iz znamke, ki jo ima stranka, ki zahteva ugotovitev ničnosti: figurativna znamka „BASILE“ (italijanska registracija št. 738 901 in mednarodna registracija št. R 413 396 B) za proizvode iz razreda 25
   
      Odločba oddelka za izbris: ugoditev predlogu za razveljavitev in razglasitev ničnosti znamke Skupnosti v celoti
   
      Odločba odbora za pritožbe: zavrnitev pritožbe
   
      Navajani tožbeni razlogi: napačna uporaba členov 52(1)(a) in 53(2) Uredbe Sveta (ES) št. 40/94 z dne 20. decembra 1993 o znamki Skupnosti (UL 1994, L 11, str. 1) (postala člena 53(1)(a) in 54(2) Uredbe Sveta (ES) št. 207/2009 z dne 26. februarja 2009 o znamki Skupnosti, UL L 78, str. 1), in neobstoj verjetnosti zmede